alexandrainst/scandi-wiki huggingface dataset:
Styggmann

Styggmann (872 moh.) er eit fjell i Kongsberg kommune i Viken. Styggmann er den høgaste toppen i området Skrimfjella.

Fjell i Viken
Geografi i Kongsberg
Skrimfjella

Skrimfjella er eit fjellområde sør for Kongsberg i Viken. Den høgaste toppen er Styggemann på 871 meter over havet.

Fjell i Viken
Fjellkjeder i Noreg
Geografi i Kongsberg
Storsteinsfjell

Storsteinsfjell er eit fjell i Finnemarka i Lier kommune i Viken. Fjellet ligg om lag 540 meter over havet og har løyper vidare til mellom andre Skimten og Tverken.

Fjell i Viken
Geografi i Lier
Storegrønut

Storegrønut ( moh.) er ein av toppane på Vegglifjell. Toppen ligg på grensa mellom kommunane Rollag og Nore og Uvdal i Viken. Storegrønut er den mest synlege toppen frå store delar av Vegglifjell.

Fjell i Viken
Geografi i Nore og Uvdal
Geografi i Rollag
Skrim

Skrim (859 moh.) er eit fjell i Kongsberg kommune i Viken. Skrim er den nest høgaste toppen i området Skrimfjella. Berre Styggmann (872 moh.) er høgare.

Fjell i Viken
Geografi i Kongsberg
Skogshorn

Skogshorn på 1728 moh. er grensefjellet mellom Hemsedal og Valdres. Den frittliggande fjelltoppen avgrenser Hemsedalsfjella mot sør, og er lett synleg frå stor avstand. Fjellsida er særs bratt mot Hemsedal, men det er enkelt å nå toppen frå aust.

Geologi 
Skogshorn består i likskap med Hallingskarvet og Reineskarvet av grunnfjell som vart pressa frå vest mot aust i samband med den kaledonske fjellkjedefoldinga for om lag 400 millionar år sidan. Fjellet består derfor av gneis og djupbergart av prekambrisk alder.

Krossen på toppen 
Det er reist ein kross øvst på Skogshorn, første gong reist i 1880-åra og fornya både i 1945 og 1980 der det er rissa inn «Gud signe konge og fedreland» ved sidan av monogramma til Håkon 7. og Olav 5.

Kjelder 

 Denne artikkelen bygger på «Skogshorn» frå , den 22. april 2008. 
  oppgav desse kjeldene:

Fjell i Hemsedal
Skimtheia

Skimtheia er det høgaste punktet i Drammensmarka med ei høgd på 554 meter over havet. Fjellet ligg i kommunane Drammen og Lier i Viken.

Fjell i Viken
Geografi i Drammen
Geografi i Lier
Reineskarvet

Reineskarvet er eit markant fjell på 1791 moh. i Ål kommune i Viken. Fjellet liknar Hallingskarvet og ligg litt lenger nordaust for dette. Det høgaste punktet heiter Store Reineskarvet og er på 1791 meter over havet og ligg i den vestlege delen. Dette er det 489. høgaste fjellet i Noreg. 

Andre toppar i massivet er Nordre Reineskarvet (1745 moh.), Nordvestre Reineskarvet (1730 moh.), Austre Reineskarvet (1732 moh.), Jøtenuten (1666 moh.), Tunga (1644 moh.), Eitrekollen (1713 moh.) og Skoddenose (1682 moh.).

Bilete

Fjell i Ål
Kaldåvatnan

Kaldåvatnan er ein innsjø på Toven i Vefsn kommune i Nordland. Det renn gjennom Kaldåga ned til Drevvatnet. Dette er den einaste delen av Drevjavassdraget som er regulert.

Vatnet er magasin for Kaldåga kraftverk.

Geografi i Vefsn
Innsjøar i Nordland
Ravatnan

Ravatnan er tre innsjøar som ligg i Vefsn kommune i Nordland: Frå vatnan renn Ramnaåga ned til Vefsna. 

Øvre Ravatnan er to innsjøer med ein kort bekk i mellom, 149 og 150 m.o.h. Nedre Ravatnet er ein annan innsjø, om 0,19 km² stor.

I ei hytte ved urda aust for Øvre Ravatnan heldt ei gruppe tyske gestapister seg i skjul sommaren 1945.

Geografi i Vefsn
Innsjøar i Nordland
Storbjørnvatnet

Storbjørnvatnet er ein innsjø øvst i Bjørnådalen i Vefsn kommune i Nordland.
Litt aust for Storbjørnvatnet ligg Litlbjørnvatnet, som er 0,12 km² og ligg 70 moh. Frå Storbjørnvatnet renn Bjørnåga, frå Litlbjørnvatnet renn Litlåga til ho renn ut i Bjørnåga ved Alsgården.

Ved Storbjørnvatnet 10. mai 1940 stod dei siste kampane før Vefsndistriktet vart heilt okkupert av tyskarane. To nordmenn fall; det er reist ein minnebauta for desse for nordenden av vatnet ved E6.

Geografi i Vefsn
Innsjøar i Nordland
Holmvatnet i Vefsn

Holmvatnet (sørsamisk Såaloejaevrie  er ein innsjø som ligg på grensa mellom Grane og Vefsn kommunar i Nordland. Frå vatnet renn Holmvasselva sørover til Svartvatnet i Haustreisdalen. 

Holmvatnet ligg mellom Reinfjellet, Hjartfjellet og Brurskanken, i eit viktig kalvingsområde for rein.

Geografi i Vefsn
Innsjøar i Nordland
Nystølsvarden

Nystølsvarden er det høgaste punktet i Gol kommune på 1296 moh. Nystølsfjellet er ein fjellrygg som dannar skiljet mellom Nordåsen og Søråsen i Gol. Nordåsen er det lokale namnet på det som ofte vert rekna som Golsfjellet, og her ligg ei rekkje hotell. Søråsen ligg høgare og er meir tilbaketrekt med hytter og tradisjonsrike stølslag. Frå Nystølsvarden ser ein mellom anna Norefjell i sør, Hallingskarvet og Reineskarvet i vest og Jotunheimen i nord.

Fjell i Viken
Geografi i Gol
Aunvatnet

Aunvatnet er ein innsjø som ligg i Vefsn kommune i Nordland.

Vatnet har namn etter garden Aune, eit namn som tyder på at garden har vore ein øydegard i seinmellomalderen. Frå vatnet renn Aunelva ned til Osen ved Vestvågan ved Vefsnfjorden.

Geografi i Vefsn
Innsjøar i Nordland
Grytåvatnet

Grytåvatnet er ein langstrekt innsjø i Grytådalen, vest i Vefsn kommune i Nordland. Frå vatnet renn Grytåga ned til Halsfjorden. 

Vatnet tener som magasin for Grytåga kraftverk.
Dalsidene er bratte på begge sidene av vatnet. Frå vesterenden går det ein traktorveg ned til garden Grytåga.

Geografi i Vefsn
Innsjøar i Nordland
Holmvatnet i Rana

Holmvatnet er ein innsjø og eit kraftmagasin i Rana kommune i Nordland. Magasinet var tidlegare to separate innsjøar, med det opphavlege Holmvatnet i sør og Nedre Fagervollvatnet i nord.

I samband med bygginga av Sjona kraftverk først på 1970-talet vart Holmvatnet demma opp og flaut då saman med Nedre Fagervollvatnet. Den no neddemde strekninga mellom dei to innsjøane bestod av eit 1,5 kilometer langt og 0,5 kilometer breitt myrlend område, som utgjorde den sentrale og lågaste delen av Fagervollan.

Referansar 

Innsjøar i Rana
Lifjell i Kongsberg

Lifjell er namnet på eit fjell og ein ås i Kongsberg kommune i Viken fylke. Åsen ligg heilt søraust på Blefjell og har ei høgd på 556 meter over havet. Fjellet ligg nordaust for Skrimfjella med ei høgd på 820 meter over havet.

Fjell i Viken
Geografi i Kongsberg
Kjølfjellet

Kjølfjellet (822 moh.) er eit mindre fjell i Ringerike kommune i Viken. Fjellet høyrer til Ådalsfjella og ligg nord for Urdevassfjell i Ådal.

Sjå òg 
 Ådalsfjella (samlebegrep)
 Vikerfjell
 Gyranfisen
 Treknatten
 Svarttjernskollen
 Vikerfjelltoppen
 Kjølfjellet (dette fjellet)
 Urdevassfjell
 Høgfjell
 Hestebrenna
 Tjuvenborgen

Fjell i Viken
Ådal
Geografi i Ringerike
Jonsknuten

Jonsknuten (904 moh.), lokalt kjend som Knuten, er eit fjell i Kongsberg kommune i Viken.

Jonsknuten er eit populært turmål. Ved Sølvverket ved Saggrenda, vest for Kongsberg sentrum, går det veg til Knutehytta. Frå her går ein til enden av grusvegen, der ein bratt og steinete sti tar ein opp til toppen.

Fjell i Viken
Geografi i Kongsberg
Imingfjell

Imingfjell (også Imingfjellet) er eit fjell i Nore og Uvdal kommune i Viken.Det har ei høgd på  meter over havet. Austsida vender bratt ned mot Bjørkeflåta i Uvdal. Imingfjell Turistheim ligg like ved.

Kjelder 

Fjell i Viken
Geografi i Nore og Uvdal
Høgfjell i Ringerike

Høgfjell (1 010 moh.) er eit mindre fjellmassiv i Ringerike kommune. Fjellet høyrer til Ådalsfjella og ligg sør for Vikerfjell i Ådal og vest for den sørlege delen av Sperillen. I vest grensar Høgfjell inn mot Strømsoddbygda i Soknedalen. På Høgfjell finst òg Tjuvenborgen og eit platå som er kjend som Hestebrenna (772 moh.)

Sjå òg 
 Ådalsfjella (samlebegrep)
 Vikerfjell
 Gyranfisen
 Treknatten
 Svarttjernskollen
 Vikerfjelltoppen
 Kjølfjellet
 Urdevassfjell
 Høgfjell (dette fjellet)
 Hestebrenna
 Tjuvenborgen

Fjell i Viken
Ådal
Geografi i Ringerike
Høgevard

Høgevard (1459 moh.) (eller Høgevarde) er den nest høgaste toppen på Norefjell. Berre Gråfjell (1468 moh.) er høgare.

Utsikta frå Høgevard er derimot betre enn utsikta frå det noko høgare Gråfjell, og er den nest beste i heile Noreg. På ein klar dag har ein utsikt over eit område på om lag 40 000 km², meir enn Galdhøpiggen med om lag 35 000 km², og berre slått av Gaustatoppen der ein kan sjå om lag 60 000 km².

Høgevardehytta ligg rett under toppen. Hytta er låst med Turistforeininga sin standardnøkkel.

Fjell i Viken
Geografi i Flå
Geografi i Krødsherad
Høgeloft

Høgeloft er eit 1920 meter høgt fjell som ligg på grensa mellom Lærdal kommune i Vestland og Hemsedal kommune i Viken. Fjellet er det nest høgaste i Buskerud etter Folarskardnuten som er 13 meter høgare. Høgeloft vert rekna som den høgaste toppen i fjellområdet Fillefjell. Fjellet er òg det 271. høgaste fjellet i landet av fjella med primærfaktor på minst 50 meter, samt det høgaste fjellet i Lærdal kommune og Hemsedal kommune.

Nordre Høgeloft er ein annan fjelltopå med ei høgd på 1900 moh. Dette er det 290. høgaste fjellet i landet.

Fjell i Hemsedal
Fjell i Lærdal
Folarskardnuten

Folarskardnuten (1933 moh.) er ein del av Hallingskarvet og ligg i Hol kommune i Viken. Folarskardnuten er det høgaste fjellet i Buskerud. Folarskardnuten er òg det høgaste fjellet i Noreg sør for Jotunheimen og det 254. høgaste fjellet i landet av fjella med primærfaktor på minst 50 meter. 

Fjellet er ein del av Hallingskarvet nasjonalpark.

Sjå òg 
 Norske fjell

Bakgrunnsstoff 
 Beskrivelse av Folarskardnuten

Fjell i Hol
Fagerfjell

Fagerfjell er eit fjell på Blefjell i Flesberg kommune i Viken som ligg om lag 45 minutt frå Kongsberg. Fagerfjelltoppen har ei høgd på om lag 1200 meter over havet. 

Det er bygd eit turistsenter på Fagerfjell, om lag 650 moh. Det har tre skiheisar, fem løyper og hotell.

Bakgrunnsstoff 
 fagerfjell.no
 Om sameiget Fagerfjell

Fjell i Viken
Geografi i Flesberg
Breiliflaka

Breiliflaka (702 moh.) er ein ås i Modum kommune. Breiliflaka er det høgaste punktet i Finnemarka. Frå Breiliflaka er det god utsikt, særleg mot vest, og ein kan lett sjå Blefjell, Vegglifjell, Norefjell og Vikerfjell. Ein kan òg sjå Tryvannshøgda ved Oslo i aust og Jonsknuten ved Kongsberg i sørvest.

Fjell i Viken
Geografi i Modum
Andersnatten

Andersnatten (733 moh.) er eit fjell i Sigdal kommune i Viken.

Søraustveggen av Andersnatten er ein populær klatrevegg. Den første ruta vart gått i 1942 av Einar Hoff Hansen og Egmont Nørregaard. Om vinteren frys delar av veggen til is og vert ei fin rute for isklatring. Den kvite stripa er den mest kjende ruta. Marius Morstad og Ralph Høibakk gjekk denne karakteristiske kvite linja i 1982. Ruta er totalt seks taulengder og er stort sett sikra med naturlege sikringar. Sva-partiet har borreboltar. Den mest kjende segna om namnet på stripa er at ein kar med namn Anders sette utfor søraustveggen på ski og stripa er skisporet hans.

Andersnatten gjev landskapet ein spesiell karakter og var eit ynda motiv for Theodor Kittelsen.

Fjell i Viken
Geografi i Sigdal
Gyranfisen

Gyranfisen (1127 moh.) er den høgaste fjelltoppen på Vikerfjell, som ligg nord i Ådalsfjella i Ådal, i Ringerike kommune. Toppen er òg den høgaste på Ringerike.

Sjå òg 
 Ådalsfjella (samlebegrep)
 Vikerfjell
 Gyranfisen (denne fjelltoppen)
 Treknatten
 Svarttjernskollen
 Vikerfjelltoppen
 Kjølfjellet
 Urdevassfjell
 Høgfjell
 Hestebrenna
 Tjuvenborgen

Ådal
Fjell i Viken
Geografi i Ringerike
Treknatten

Treknatten (1101 moh.) er den nest høgaste fjelltoppen på Vikerfjell, som ligg nord i Ådalsfjella i Ådal, i Ringerike kommune. Toppen er òg den nest høgaste på Ringerike, etter Gyranfisen (1127 moh.).

Sjå òg 
 Ådalsfjella (samlebegrep)
 Vikerfjell
 Gyranfisen
 Treknatten (denne fjelltoppen)
 Svarttjernskollen
 Vikerfjelltoppen
 Kjølfjellet
 Urdevassfjell
 Høgfjell
 Hestebrenna
 Tjuvenborgen

Fjell i Viken
Ådal
Geografi i Ringerike
Svarttjernskollen

Svarttjernskollen (1054 moh.) er fjelltopp på Vikerfjell i Ringerike kommune. Fjellet høyrer til Ådalsfjella og ligg aust for Gyranfisen og nordaust for Kjølfjellet i Ådal.

Sjå òg 
 Ådalsfjella
 Vikerfjell
 Gyranfisen
 Treknatten
 Svarttjernskollen (denne fjelltoppen)
 Vikerfjelltoppen
 Kjølfjellet
 Urdevassfjell
 Høgfjell
 Hestebrenna
 Tjuvenborgen

Fjell i Viken
Ådal
Geografi i Ringerike
Vikerfjelltoppen

Vikerfjelltoppen (1039 moh.) er fjelltopp på Vikerfjell i Ringerike kommune. Fjellet høyrer til Ådalsfjella og ligg aust for Gyranfisen og nordaust for Svarttjernskollen i Ådal.

Sjå òg 
 Ådalsfjella
 Vikerfjell
 Gyranfisen
 Treknatten
 Svarttjernskollen
 Vikerfjelltoppen (denne fjelltoppen)
 Kjølfjellet
 Urdevassfjell
 Høgfjell
 Hestebrenna
 Tjuvenborgen

Fjell i Viken
Ådal
Geografi i Ringerike
Hestebrenna

Hestebrenna eller Hestebrennaplatået (772 moh.) er eit fjell på Høgfjell i Ådalsfjella, ikkje langt frå Tjuvenborgen, i Ringerike kommune. Like under platået (10-15 minutts gange) ligg òg Tjuenborgkoia, eigd av Den Norske Turistforeining. Frå Hestebrenna er det flott utsikt mot nord og vest, med Bukollen, Nautskardfjellet og inngangen til Vidalen. Om vêret er bra kan ein òg skimte Gaustatoppen og Norefjellplatået.

Sjå òg 
 Ådalsfjella (samlebegrep)
 Vikerfjell
 Gyranfisen
 Treknatten
 Svarttjernskollen
 Vikerfjelltoppen
 Kjølfjellet
 Urdevassfjell
 Høgfjell
 Hestebrenna (denne kollen)
 Tjuvenborgen

Soknedalen
Ådal
Fjell i Viken
Geografi i Ringerike
Tjuvenborgen

Tjuvenborgen (690 moh.) er eit fjell i Strømsoddbygda, på sørsida av Høgfjell i Ådalsfjella, litt sør for Hestebrenna, i Ringerike kommune. I dette området har òg Den Norske Turistforeininga ei hytte, Tjuenborgkoia. Ho ligg like under Hestebrenna.

Tjuvenborgen kan vere ei gammal bygdeborg. Segna seier ho var besett av lokale røvarar ein gong i tida. Ho er bratt og utilnærmeleg der ho ligg som ei «vorte» i terrenget. Utsikta er ikkje like god som frå Hestebrenna. I samband med Tjuvenborgen ligg òg den såkalla «Røverhula», ein stad der ein trudde røvarar heldt til i riktig gamle dagar. Frå Røverhila er det god utsikt, og det er stupbratt (loddrett) på yttersida.

Sjå òg 
 Ådalsfjella (samleomgrep)
 Vikerfjell
 Gyranfisen
 Treknatten
 Svarttjernskollen
 Vikerfjelltoppen
 Kjølfjellet
 Urdevassfjell
 Høgfjell
 Hestebrenna
 Tjuvenborgen (denne kollen)

Fjell i Viken
Soknedalen
Ådal
Geografi i Ringerike
Varberg i Egersund

Varberg er ein fjelltopp i Eigersund kommune i Rogaland. På toppen har ein flott utsikt over byen og innseglinga til Egersund hamn. Det er sti opp til toppen av Varberg frå ein god parkeringsplass. Det er lett å finne staden, sidan eit stort teletårn er plassert på det høgaste punktet. Kommunen har planar om å få laga ei lysløype rundt Varberg.

Fjell i Rogaland
Geografi i Eigersund
Valhest

Valhest er eit fjell nordvest i Tysvær kommune i Rogaland. Fjellet har ei høgd på 313 meter over havet.

Fjell i Rogaland
Geografi i Tysvær
Sålefjell

Sålefjell er namnet på dei to høgste fjella på Karmøy. Søre Sålefjell har ei høgd på 132 [[Meter over havet|moh]], og er det høgste punktet på Karmøy. Nordre Sålefjell ligg 1,5 km lenger nord, og er 119 moh. Fjella ligg mellom dei tre stadane Kopervik, Åkrehamn og Skudeneshavn.

Fjell i Rogaland
Geografi i Karmøy
Reinarknuten

Reinarknuten  (787 moh) er eit fjell i Hjelmeland kommune i Rogaland. Fjellet ligg på sørsida av Tysdalsvannet, der fjellet reiser seg loddrett mot toppen. Det finst ei merka turløype frå Bjørheimshei hyttefelt. På toppen av fjellet har ein utsikt over heile Ryfylke.

Bakgrunnsstoff
 Turistforeininga si side om Reiarknuten

Fjell i Rogaland
Geografi i Hjelmeland
Napen

Napen er det 38. høgaste fjellet i Rogaland med ei høgd på 1350 meter over havet. Det ligg i Suldal kommune. Fjellet er eit populært dagsturmål sommar som vinter, med utgangspunkt frå Suldal/Kvilldal eller Øvre/Nedre Moen. Ein kan òg gå via Stavanger Turistforening sine hytter på Sandsa og i Stranddalen.

Frå toppen er det utsikt over store delar av Ryfylkeheiane, samt Blåsjø-anlegget.

Fjell i Rogaland
Fjell i Suldal
Kyrkjenuten

Kyrkjenuten er det sjuande høgaste fjellet i Rogaland med ei høgd på 1602 meter over havet. Det ligg i Sauda kommune.

Fjell i Rogaland
Geografi i Sauda
Alvanuten

Alvanuten (224 moh.) ligg ved Aksdal i Tysvær kommune i Rogaland. Området har mange stiar til mellom anna Valhest på 313 moh.

Fjell i Rogaland
Geografi i Tysvær
Sandfloeggi

Sandfloeggi eller Sandfloegga er eit 1721 meter høgt fjell som ligg i Ullensvang kommune og det er høgaste fjell på Hardangervidda om ein ikkje rekna med Hardangerjøkulen og Folarskardnuten. Sandfloeggi er saman med Nupmassivet i sør eit ganske utprega fjellmassiv på den elles langstrekte, flate vidda. Hardangervidda ligg i gjennomsnitt på 1200 moh., men i sørvest ved Sandfloeggi er terrenget meir kupert. 

Frå toppen kan ein sjå ut over heile Hardangervidda, Hårteigen (1690 moh.) i nord, Hallingskarvet (1933 moh.) i nordaust, Gaustatoppen (1883 moh.) i søraust og ut mot Folgefonna (1662 moh.) i vest. Mange trur at Hårteigen er den høgaste på Hardangervidda, sidan han kanskje er meir kjent og meir utprega for vandrarar på vidda, men det er han altså ikkje. 

Sandfloeggi er som med Hårteigen delt inn i tre etasjar av bergartar. Nedst er det grunnfjell-granitt, ovanfor ligg metamorfe sedimentbergartar, og øvst dannar den harde gneisen dei bratte stupa i nordaust.

Tilkomst 

De fleste går til Sandfloeggi vinterstid på ski frå Haukeliseter, og følgjer då som regel ei kvista løype ved Mannevatn. Så går ein opp til Holmasjøen og passerer denne (om isen er trygg). Eventuell rute vidare er opp frå Sandflotjønna. Sommarstid tar ein vanlegvis ruta på austsida av tjønna. Etter ein har nådd toppen kan ein velje å gå tilbake til Haukeliseter eller dra vidare mot Hellevassbu eller Middalsbu. Sommarstid er det lettast å nå toppen frå Middalsbu og følgje Trossovdalen opp på toppen, på platået er det to "brear", men desse er stort sett ufarlege å gå på.

Fjell i Ullensvang
Ramsfjellet

Ramsfjellet er eit skogdekt fjell som ligg nord i Sveio. Toppen er om lag 150 moh. Fjellet ligg sør frå Paddeveien, aust frå Mølstre og vest frå Tveitfjellet. Fjellet har to toppar, og nedanfor fjellet ligg Furuvatnet. Ein kan nå Ramsfjellet frå mange stader, mellom anna stien mellom Tveit og Fjellstad som går forbi fjellet. Det går ikkje noko sti direkte til fjellet.

Fjell i Vestland
Geografi i Sveio
Fjell under 1000 meter i Noreg
Melderskin

Melderskin er ein fjelltopp i Kvinnherad kommune i Vestland. Fjellet, som strekkjer seg 1426 meter over havet, ligg like bak Baroniet Rosendal. Fjellet vert ofte kalla «Dronninga av Sunnhordlandsfjella». Einskilde seier også «Dronninga av Hordalandsfjella».

Namnet stammar truleg frå dei norrøne orda melder, som tyder «korn som vert male til mjøl» og skin som tyder «glans» eller «skin». Tydinga blir då «fjellet med eit skinande snølag på toppen».

Løypa 
Melderskin inngår i Fjelltrimmen, som Turgruppa i Rosendal Turnlag har arrangert kvart år sidan 1979. Frå kring påsketider til 1. november skal deltakarane gå til topps på fem fjell kring Rosendal. I tillegg til Melderskin, er Skaalafjell (501 meter over havet), Malmangernuten (890 m), Nordlifjell (972 m) og Skeisfjell (1037 m) med. Løypa er T-merka frå parkeringsplassen på Kletta. Det er vanleg å rekna 3-4 timar opp.

Sommaren 2015 jobba fire sherpaer frå landsbyen Khunde i Nepal på Melderskin. Dei bygde då ny sti utanom det rasfarlege Skardsklyp, frå 790 meter over havet til 880 meter. I alt laga dei 256 trappetrinn i det bratte området. Det vart berre nytta lokal stein. I mai og juni 2016 var så fire andre sherpaer på Malmangernuten. Dei laga 591 trappetrinn i det brattaste partiet der. 

På veg til toppen passerer ein landemerke som utsiktspunktet Skardshaug (880 meter) og det flate partiet Holo med sitt gode drikkevatn. Ein går også ved foten av Heimste Melderskin (1328 meter).

Varden 
Varden på Melderskin er freda. Han er med i den nasjonale verneplanen for kart og oppmåling som vart fullført kring 2011. Den 2,2 meter høge, firkanta varden vart bygd i 1913 i samband med dei geometriske målingane som kaptein J. Meinick leia. Før den tid stod det ein rund varde på topplatået. Den vart truleg sett opp i 1899. Truleg vart det også laga varde i 1856 då kaptein Johannes Falkenberg utførte geografiske målingar på Melderskin. 

Varden er såkalla 1. ordens hovudpunkt innanfor Voss-Hardangernettet. Frå toppen skal ein kunne sjå 13. andre 1. ordens punkt, noko som er sjeldsynt mange. Det vanlege er sagt å vera 6-7 andre punkt. Varden sin nordlege geodetiske verdi er 60 grader 00' 22.34. Det betyr at staden berre ligg 690 meter nord for den 60. breiddegrad. Dermed er det derifrå akkurat dobbelt så langt til Ekvator som til Nordpolen. Nøyaktig høgde på Melderskin er målt til 1425,565 meter.

Ymse 
I området kring Melderskin finst steinsorten som ber namnet Melderskin-granitt.

I 1997 gav lokalhistorikaren Kaare Skaala ut eit hefte om Melderskin, «I ætt med æva». 

I 2015 skreiv 1754 personar seg inn i vardeboka på toppen, noko som var ny rekord.

Kjelder

Bakgrunnsstoff 

Fjell i Vestland
Geografi i Kvinnherad
Liatårnet

Liatårnet er det høgaste punktet på øya Sotra i Øygarden kommune i Vestland med ei høgd på 341 meter over havet. Det ligg på eit fjellmassiv som strekkjer seg i nord–sør retning mellom Bildefjellet og Haganes. Frå toppen er det storslått utsikt over Sotra med lyngheier og myrer, grå steinknausar, øyar og holmar, og vidare i alle himmelretningar: Hjeltefjorden i nord, byfjella rundt Bergen i aust, Folgefonna i søraust og Nordsjøen i vest. Liatårnet er mest framtredande frå vest med steile bergflater av gneisgranitt, smale fjellhyller og bratte stup. Opphavleg var planen å bygge Fjell Festning oppe på sjølve toppen, men dette vart ikkje noko av. 

Då isen sakte trekte seg tilbake etter første istid, sørgde den gradvise avlastinga frå den tunge isen for at Sotra og landområda nedover langs kysten heva seg «skeivt», det vil sei at vestsida ofte er svært bratt og steil, medan ein på austsida ofte finn slakare hellingar. Så er òg tilfellet med Liatårnet og fjellrekka som går langs Sotra: i vest er fjella bratte og ulendte, medan dei i aust er slake. 

Første ledd i namnet viser til gardsnamnet Li, ein gard som ligg like søraust for fjellet.

Fjell i Vestland
Geografi i Øygarden
Kattabergsfjellet

Kattabergsfjellet er ein ås i Sveio kommune på 89 moh som ligg nær ein sti som går mellom Fjellstad og nær Hokla. Fjellet ligg ved både Furuvatnet og tettstaden Krossleite.

Fjell i Vestland
Geografi i Sveio
Fjell under 1000 meter i Noreg
Hårteigen

Hårteigen er eit av dei høgaste fjella på Hardangervidda etter Sandfloegga, Nupsfonn og Hardangerjøkulen. Toppen ligg i Ullensvang kommune i Vestland. Fjellet er det mest karakteristiske landemerket på vestvidda og er synleg over store område. Det vert derfor kalla kongen av Hardangervidda. Frå toppen (1690 moh.) er det i klårvêr godt utsyn til mange landemerke som Folgefonna (i vest), Gaustatoppen (søraust) og Fravikbreen (nord). Botanikaren Christen Smith, J. Fr. Schouw og prost Niels Hertzberg frå Ullensvang gjekk til toppen av Hårteigen 18. august 1812.

Den karakteristiske hatteforma skuldast at Hårteigen er ein rest av et overskjøve lag av gammal havbotn frå den kaledonske fjellkjedefoldinga. Denne skjedde som resultat av ein kollisjon mellom Grønland og Noreg for omkring 400 mill. år sidan i overgangen mellom silur og devontida. På grunn av sterk heving av vestvidda er store delar av dette dekket seinare erodert bort. Hårteigen, Hallingskarvet og grunnen under Hardangerjøkulen er døme på gjenverande delar. Grunnen rundt Hårteigen er eldre sediment som ligg over grunnfjell (gneis). Harde bergarter over sediment gjev ofte opphav til toppar med bratte sider.

Til toppen tar ein gjerne utganspunkt ved Torehytta: Avkøyring frå Rv7 ved Øvre Eidfjord til parkering ved Hjølmo. Deretter til Vivelid og DNT-sti merka til turisthyttene Hedlo (har77), Hadlaskard (har78) og Torehytta (har62) på 1330 m, totalt ein 6–8 timar. Deretter mot turisthytta Litlos (motsett har61/60) til austsida av Hårteigen om lag 1 time. Her er den enklaste oppstiginga (merket, ikkje DNT) opp eit gjel (ofte på snø), og til høgre ved toppen av gjelet på hyller i nordaustveggen (tau og vaier). Etter veggen er det kort veg til toppen mot sørvest.

Bakgrunnsstoff 
 Forvaltningsplan for Hardangervidda
 DNT rute har60: Litlos-Hadlaskard, om Hårteigen
 Petters mountain page - Hårteigen
 Hiking in Hordaland, Hårteigen mfl
 Botanikk.no Hårteigen

Fjell i Ullensvang
Hardangervidda